61970J0028
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 8ης Δεκεμβρίου 1970 (
*1
)
Αντικείμενο της υποθέσεως:
Ερμηνεία του κανονισμού 22 του Συμβουλίου ΕΟΚ, της 4ης Απριλίου 1962 (ABl 30, 1962).
Διατακτικό της αποφάσεως:
Η ονομασία «πουλερικά ορνιθώνα» των κλάσεων 01.05 και 02.02 του κοινού δασμολογίου, που επαναλαμβάνεται στον κανονισμό 22 του Συμβουλίου, της 4ης Απριλίου 1962, εφαρμόζεται στα είδη των πουλερικών τα οποία τρέφονται για εμπορικούς σκοπούς ή προς σφαγή, ιδίως με την προοπτική παραγωγής εδωδίμων προϊόντων.
Πρόταση του γενικού εισαγγελέα:
α)
Ο καθορισμός του τι είναι πουλερικά ορνιθώνα, υπό την έννοια του κανονισμού 22 πρέπει να γίνει με τον ίδιο τρόπο για τις δασμολογικές κλάσεις 01.05 και 02.02, δηλαδή ανεξάρτητα από το ζήτημα αν πρόκειται για ζώντα ή νεκρά πουλερικά.
β)
Πουλερικά ορνιθώνα, υπό την έννοια του άρθρου 1 του κανονισμού 22 είναι αποκλειστικά οι οικόσιτες μορφές των απαριθμούμενων σ' αυτόν ειδών αλεκτροειδών.
γ)
Κοτόπουλα, υπό την έννοια αυτού του ορισμού είναι τα οικόσιτα κοτόπουλα του είδους gallus και όσα γεννώνται από αυτά.
δ)
Οι διασταυρώσεις αυτών των κοτόπουλων με άλλα είδη αλεκτροειδών είναι οικόσιτα κοτόπουλα, εκτός αν διαφέρουν σαφώς από αυτά τα τελευταία λόγω έντονης γεύσης θηράματος.
(
*1
)	Γλώσσα διαδικασίας: η γερμανική.